— Кніга складаецца з 12 заняткаў, распрацаваных на цэлы год навучаньня пры ўмове, што заняткі будуць праводзіцца раз на тыдзень. І гэта толькі першая частка, бо ўжо гатова яшчэ столькі ж распрацаваных заняткаў па навучаньні дзяцей дашкольнага ўзросту беларускай мове. Да гэтага яшчэ дадатак, які прадугледжвае разьвіцьцё мовы празь вершы, казкі ды іншыя заняткі. Урокі разьлічаныя на 30 хвілінаў. У іх уключаныя пераважна тыя тэмы, якім мы карыстаемся ў паўсядзённым жыцьці: жывёлы, птушкі, посуд, ежа, прывітаньні, звароты, колеры ды іншае. Асаблівасьць маёй кнігі ў тым, што выхавальнікам ужо ня трэба будзе распрацоўваць мэты ўроку, ход уроку, бо ўсё ўжо распрацавана. Уключаны плян уроку, замацаваньне хатняга заданьня, і заняткі адбываюцца ў выглядзе гульні. А яшчэ я сама зрабіла малюнкі для кнігі.